Σαράντα Εκκλησιές (Τουρκία)

Για τη συνοικία της Θεσσαλονίκης, δείτε Σαράντα Εκκλησιές (Θεσσαλονίκη).

Οι Σαράντα Εκκλησιές (, παλαιότερα ) είναι πόλη της Τουρκίας στο ευρωπαϊκό τμήμα της χώρας, πολύ κοντά στα σύνορα με τη Βουλγαρία. Διοικητικά υπάγεται στην ομώνυμη επαρχία, της οποίας αποτελεί και την πρωτεύουσα. Ο πληθυσμός της πόλης υπολογίζεται σε 60.000 άτομα.

 Τοποθεσία 
Η πόλη βρίσκεται στον γεωγραφικό χώρο της Ανατολικής Θράκης και είναι κτισμένη στους πρόποδες της οροσειράς της Στράντζας, σε υψόμετρο 203 μέτρων. Απέχει 84 χιλιόμετρα από την Αδριανούποληhttps://kmhesaplama.com/edirne-kirklareli-arasi-kac-km/, 117 χλμ. από τη Ραιδεστόhttps://www.distancecalculator.net/from-kirklareli-to-tekirdag και 213 χλμ. από την Κωνσταντινούπολη.

 Τοπωνύμιο 
Οι πρώτες πληροφορίες της ελληνικής ιστοριογραφίας όσον αφορά το όνομα της πόλης προέρχονται από τον Σκαρλάτο Βυζάντιο και το «Απλοελληνικό Λεξικό» του, όπου αναφέρει την πόλη ως «Καρπούδαιμον». Ο Σκαρλάτος Βυζάντιος αναφέρει ως πηγή της πληροφορίας τα «Γεωγραφικά» του Κλαύδιου Πτολεμαίου, στα οποία ο Έλληνας γεωγράφος την αναφέρει ως «Καρποδαίμων». Με το ίδιο όνομα εμφανίζεται και στη Χάρτα του Ρήγα Φεραίου. 

Το παλαιότερο τουρκικό όνομα, Κιρ Κιλισέ, σήμαινε 40 εκκλησίες. Mετά την εδραίωση του σύγχρονου τουρκικού κράτους από τον Μουσταφά Κεμάλ, και τη διοικητική αναδιοργάνωση που ακολούθησε, η πόλη στις 20 Δεκεμβρίου του 1924, ονομάστηκε επίσημα Κιρκλαρελί.

 Ιστορία 
Κατά τον 17ο αιώνα το, μέχρι τότε, χωριό άρχισε ν' αναπτύσσεται με ταχύτητα από πολυάριθμους έποικους Εβραίους και Σπαχήδες στρατιωτικούς, προερχόμενους από τη Βεσσαραβία. Στη συνέχεια προστέθηκαν σ΄ αυτούς Έλληνες και Τούρκοι από τις γύρω περιοχές. Η ελληνική κοινότητα που δημιουργήθηκε έφθασε τους 10.000 Έλληνες διατηρώντας και ημιγυμνάσιο. Ο Άγγλος περιηγητής Ρόμπερτ Ουώλς που πέρασε από την πόλη το 1827 αναφέρει την ύπαρξη αλληλοδιδακτικής σχολής, σαν την οποία υπάρχει μόνο άλλη μία στην Τουρκία. Αναφέρει επίσης ότι αν και ο ελληνικός πληθυσμός είναι πολυάριθμος, δεν έχει εκκλησία γιατί δεν κατάφερε ύστερα από απανωτές αιτήσεις να πάρει άδεια.Πολύδωρος Παπαχριστοδούλου, Η ελληνικότης της Θράκης. Αρχείον Θρακικού Λαογραφικού και Γλωσσικού Θησαυρού, τ. ΙΣΤ', σ. 42, 43. Παραπέμπει στο Robert Walsh, Voyage en Turquie et a Constantinople, μετάφρ. εκ του αγγλικού.

Πριν το 1918 οι Σαράντα Εκκλησιές αποτελούσαν σαντζάκι (επαρχία), που ανήκε στο βιλαέτι (νομό) της Αδριανούπολης, και κατά την ελληνική διοίκηση που ακολούθησε αποτέλεσε πρωτεύουσα ιδίου ομώνυμου νομού.

Με την ανταλλαγή πληθυσμών οι περισσότεροι κάτοικοι εγκαταστάθηκαν στην Κεντρική Μακεδονία και τη Δυτική Θράκη ενώ πολλοί μετανάστευσαν στην Αμερική. Στη Θεσσαλονική οι πρόσφυγες ίδρυσαν συνοικισμό τον οποίο ονόμασαν Σαράντα Εκκλησιές.

 Κλίμα 
Το κλίμα της πόλης είναι ηπειρωτικό. Οι χειμερινές θερμοκρασίες είναι συχνά κάτω από 0 °C και χαρακτηρίζεται από πολλές χιονοπτώσεις, ακόμα κι αν μειώνονται σπάνια κάτω από -10 °C. Οι χειμώνες κρατούν από τον Νοέμβριο έως τα μέσα Μαρτίου. Το καλοκαίρι, η μέση θερμοκρασία είναι περίπου 24 °C (ο μέσος όρος για τον Ιούλιο και τον Αύγουστο), παρά το γεγονός ότι οι θερμοκρασίες φθάνουν μερικές φορές σε 35-40 °C στο κέντρο της πόλης. Τα καλοκαίρια κρατούν από τον Ιούνιο έως τα μέσα του Σεπτέμβρη. Κατά τη διάρκεια της άνοιξης και του φθινοπώρου, οι θερμοκρασίες ποικίλλουν μεταξύ 12-24°C. Το ετήσιο ύψος βροχής φθάνει τα 585 χιλιοστόμετρα.

Γενικά οι Σαράντα Εκκλησιές έχουν υγρό υποτροπικό κλίμα (Κλιματική ταξινόμηση Κέππεν: Cfa), με μακρά, ζεστά καλοκαίρια και κρύους χειμώνες με σπραδικές χιονοπτώσεις.

 Δείτε επίσης 
 Μάχη του Κιρκ Κιλισέ

 Παραπομπές 

 Εξωτερικοί σύνδεσμοι 




Κατηγορία:Εβραϊκές κοινότητες στην Τουρκία
Κατηγορία:Οικισμοί στο Διαμέρισμα του Κιρκλαρελί
Κατηγορία:Πομακικές κοινότητες στην Τουρκία